

**Қазақстан Республикасы Денсаулық сақтау министрлiгiнiң шаруашылық жүргiзу құқығындағы "Ұлттық ғылыми медициналық орталық" республикалық мемлекеттiк кәсiпорнын қайта ұйымдастыру туралы**

***Күшін жойған***

Қазақстан Республикасы Үкіметінің 2006 жылғы 9 қазандағы N 967 Қаулысы. Күші жойылды - ҚР Үкіметінің 2007.03.28. N 237 қаулысымен.

      Қазақстан Республикасының Үкiметi 
**ҚАУЛЫ ЕТЕДI**
:
  
      1. Қазақстан Республикасы Денсаулық сақтау министрлiгiнiң шаруашылық жүргiзу құқығындағы "Ұлттық ғылыми медициналық орталық" республикалық мемлекеттiк кәсiпорны оның құрамынан Қазақстан Республикасы Денсаулық сақтау министрлiгiнiң шаруашылық жүргiзу құқығындағы "Кардиохирургиялық клиника" республикалық мемлекеттiк кәсiпорнын (бұдан әрi - кәсiпорын) бөлiп шығару жолымен қайта ұйымдастырылсын.

      2. Кәсiпорынның мемлекеттiк басқару органы Қазақстан Республикасы Денсаулық сақтау министрлiгi болып белгiленсiн.

      3. Кәсiпорын қызметiнiң негiзгi мәнi денсаулық сақтау саласындағы өндiрiстiк-шаруашылық қызметтi жүзеге асыру болып белгiленсiн.

      4. Қазақстан Республикасы Денсаулық сақтау министрлiгi заңнамада белгiленген тәртiппен:
  
      1) Кәсiпорынның жарғысын Қазақстан Республикасы Қаржы министрлiгiнiң Мемлекеттiк мүлiк және жекешелендiру комитетiне бекiтуге ұсынсын;
  
      2) әдiлет органдарында кәсiпорынды мемлекеттiк тiркеудi жүзеге асырсын;
  
      3) осы қаулыдан туындайтын өзге де шараларды қабылдасын.

      5. Қазақстан Республикасы Қаржы министрлiгiнiң Мемлекеттiк мүлiк және жекешелендiру комитетi Қазақстан Республикасы Денсаулық сақтау министрлiгiмен бiрлесiп, заңнамада белгiленген тәртiппен бекiтiлген бөлу теңгерiмiне сәйкес кәсiпорынның жарғылық капиталын қалыптастыруды қамтамасыз етсiн.

      6. Қазақстан Республикасы Үкiметiнiң кейбiр шешiмдерiне мынадай өзгерiстер енгiзiлсiн:
  
      1) "Республикалық мемлекеттiк кәсiпорындардың тiзбесi туралы" Қазақстан Республикасы Үкiметiнiң 1996 жылғы 25 маусымдағы N 790 
қаулысына
 (Қазақстан Республикасының ПҮКЖ-ы, 1996 ж., N 29, 256-құжат) көрсетiлген қаулымен бекiтiлген Республикалық мемлекеттiк кәсiпорындардың тiзбесiнде:
  
      "Қазақстан Республикасының Денсаулық сақтау министрлiгi" деген бөлiм мынадай мазмұндағы реттiк нөмiрi 9-75-жолмен толықтырылсын:
  
      "9-75. "Кардиохирургиялық клиника" республикалық
  
             мемлекеттiк кәсiпорны
  
             (шаруашылық жүргiзу құқығындағы)       Астана қаласы";

      2) "Қазақстан Республикасы Денсаулық сақтау министрлiгiнiң мәселелерi" туралы Қазақстан Республикасы Yкiметiнiң 2004 жылғы 28 қазандағы N 1117 
қаулысына
 (Қазақстан Республикасының ПYКЖ-ы, 2004 ж., N 41, 529-құжат):
  
      көрсетiлген қаулымен бекiтiлген Қазақстан Республикасы Денсаулық сақтау министрлiгiнiң қарауындағы ұйымдар тiзбесiнде:
  
      "Мемлекеттiк кәсiпорындар" деген 1-бөлiм мынадай мазмұндағы реттiк нөмiрi 39-2-жолмен толықтырылсын:
  
      "39-2. Кардиохирургиялық клиника".

      7. Осы қаулы қол қойылған күнiнен бастап қолданысқа енгiзiледi.

*Қазақстан Республикасының*
  
*Премьер-Министрі*

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК